
CONTRACT

de furnizare a serviciului de alimentare cu apă şi de canalizare

nr. _________ din data ________________
CAP. I

Părţile contractante

ART. 1

Societatea Comercială S.C. APA CANAL BORS S.R.L., cu sediul în Comuna Borș, localitate Borș, nr. 102, judeţul Bihor, înregistrată la Registrul Comerţului de pe lângă Tribunalul Bihor cu nr. J5/1289/2021, codul unic de înregistrare RO44277063, cont bancar RO46 BTRL RONC RT06 0907 8901, deschis la Banca Transilvania Oradea, legal reprezentată de doamna Sanyó Elisabeta Carolina, având funcţia de Director General, în calitate de operator, pe de o parte
Şi
................................................................................................................................ domiciliat(ă) în localitatea ........................................................, str. ...................................................., nr. .........., bl. ......, sc. ......., ap. ...., judeţul Bihor, identificat(ă) cu C.I/B.I., seria ............ nr. .........................., eliberat de .......................................la data de ...................., CNP ............................................, avand adresa de e-mail .................................................................. , în calitate de utilizator, pe de altă parte, 

au convenit să încheie prezentul contract de prestări servicii de alimentare cu apă şi de canalizare, aprobat conform HCL Comuna Bors nr. 11/25.01.2022, Anexa 7, cu respectarea următoarelor clauze:

CAP. II
Obiectul contractului

ART. 2

(1) Obiectul prezentului contract îl reprezintă furnizarea serviciilor de alimentare cu apă potabilă şi de canalizare, în condiţiile prevăzute de prezentul contract, regulamentul serviciului de alimentare cu apă și de canalizare, precum și de legislaţia în vigoare.

(2) Contractul stabileşte relaţiile dintre utilizator şi operator la punctul de delimitare între reţeaua interioară a utilizatorului aflată pe proprietatea acestuia şi reţeaua publică situată pe domeniul public care este constituită de contorul de branşament pentru sistemul de alimentare cu apă, respectiv căminul de racord pentru sistemul de canalizare.

ART. 3

(1) Punctul de delimitare între operator şi utilizator este căminul de apometru, pentru alimentarea cu apă, şi căminul de racord, pentru preluarea la canalizare. Elementele de identificare ale punctului de delimitare sunt cele din anexa nr. 1 la contract.

(2) Prestarea altor activităţi conexe serviciului, dincolo de punctul de delimitare, vor face obiectul altor contracte de prestări servicii. Prevederile unor astfel de contracte nu pot prevala faţă de prevederile prezentului contact.

ART. 4

În anexa nr. 2 la contract sunt menţionate standardele, normativele, condiţiile de calitate privind furnizarea apei, gradul de continuitate, presiunea de serviciu şi debitul asigurat, precum şi condiţiile de acceptare la deversarea în reţelele publice a apelor uzate, valabile la data semnării contractului.

ART. 5

(1) Contractul de furnizare/prestare a serviciilor publice de alimentare cu apă şi de canalizare se încheie între operator şi utilizator pe durată nedeterminată.

(2) Rezilierea contractului se poate face la cererea utilizatorului (cu un preaviz de 30 de zile, termen necesar operatorului pentru efectuare: citire contor, sistare prestaţie dacă este cazul, emitere factură pentru consum/prestaţie la zi) numai după achitarea la zi a tuturor debitelor datorate către operator.
CAP. III
Drepturile şi obligaţiile operatorului

ART. 6

Operatorul are următoarele drepturi:

6.1. să factureze şi să încaseze lunar contravaloarea serviciilor de alimentare cu apă şi de canalizare furnizate/prestate conform tarifelor aprobate de autoritatea publică locală;

6.2. să aplice penalităţi egale cu nivelul dobânzii datorate pentru neplata la termen a obligaţiilor bugetare, în cazul neachitării facturilor la termen;

6.3. să asigure echilibrul contractual pe durata contractului de prestări servicii;

6.4. să iniţieze modificarea şi completarea contractului de furnizare/prestare a serviciului sau a anexelor acestuia ori de câte ori apar elemente noi în baza normelor legale, prin acte adiţionale;

6.5. să aibă acces la instalaţiile de utilizare a apei aflate în folosinţa sa de pe proprietatea utilizatorului, pentru verificarea respectării prevederilor contractuale, a funcţionării, integrităţii sau pentru debranşare, în caz de neplată sau pericol de avarie a acestora, precum şi la contor, dacă se află pe proprietatea utilizatorului, în vederea citirii, verificării metrologice sau integrităţii acestuia;

6.6. să stabilească condiţiile tehnice de branşare şi/sau de racordare a utilizatorului la instalaţiile aflate în administrarea sa, cu respectarea normativelor tehnice în vigoare şi a reglementărilor elaborate de autoritatea de reglementare competentă;

6.7. să desfiinţeze branşamentele sau racordurile realizate fără obţinerea avizelor legale şi să sesizeze autorităţile competente, în cazurile de consum fraudulos sau de distrugeri ori degradări intenţionate ale componentelor sistemului public de alimentare cu apă şi de canalizare;

6.8. să întrerupă furnizarea apei, numai după 5 zile lucrătoare de la primirea de către utilizator a unei notificări constând în comunicarea scrisă făcută de operator, în următoarele situaţii:

a) utilizatorul nu achită factura în termen de 30 de zile calendaristice de la data scadentă;

b) utilizatorul nu remediază defecţiunile interioare şi prin aceasta prejudiciază alimentarea cu apă a altor utilizatori;

c) neachitarea obligaţiilor de plată pentru recuperarea daunelor, stabilite printr-o hotărâre judecătorească definitivă, provocate de distrugerea sau deteriorarea unor construcţii sau instalaţii aferente infrastructurii edilitar-urbane a localităţilor, aflate în administrarea lor;

d) împiedicarea delegatului împuternicit al operatorului de a controla instalaţiile de utilizare, de a monta, verifica, înlocui sau citi aparatele de măsurare-înregistrare sau de a remedia defecţiunile la instalaţiile administrate de operator, când acestea se află pe proprietatea utilizatorului;

e) branşarea sau racordarea, fără acordul operatorului, la reţele publice sau la instalaţiile altui utilizator ori schimbarea, fără acordul operatorului, în cadrul unor lucrări de reparaţii capitale, reconstruiri, modificări, modernizări sau extinderi, a caracteristicilor tehnice şi/sau a parametrilor instalaţiilor de utilizare;

f) la cererea utilizatorului;

6.9. să verifice şi să constate starea instalaţiilor interioare ale utilizatorului, care trebuie să corespundă prescripţiilor tehnice avute în vedere la încheierea contractului de branşament;

6.10. să aplice penalităţile prevăzute de actele normative în vigoare în cazul în care se deversează în reţeaua publică de canalizare ape uzate care depăşesc concentraţiile maxime admise pentru impurificatori;

6.11. să suspende contractul de furnizare/prestare a serviciului de alimentare cu apă în situaţiile în care timp de 3 luni de la data întreruperii alimentării cu apă prevăzute la pct. 6.8 lit. a) şi/sau b) nu sunt îndeplinite condiţiile de reluare a furnizării serviciului. Pentru reluarea serviciului după acest termen, operatorul va factura, pentru toată durata de întrerupere, o cotă reprezentând 30% din ultima factură emisă de operator atât pentru apă, cât şi pentru canalizare;

6.12. să limiteze sau să întrerupă furnizarea serviciului de alimentare cu apă, dar nu mai mult de 24 de ore, în următoarele condiţii:

a) când este periclitată viaţa sau sănătatea oamenilor ori integritatea bunurilor materiale;

b) pentru prevenirea, limitarea extinderii sau remedierea avariilor în sistemul de alimentare cu apă;

c) pentru executarea unor manevre şi lucrări care nu se pot efectua fără întreruperi;

6.13. să stabilească lucrări de revizii, reparaţii şi de întreţinere planificate la reţelele şi la instalaţiile de distribuţie/furnizare a serviciului de alimentare cu apă şi de canalizare, realizarea lucrărilor se va programa astfel încât perioada şi numărul de utilizatori afectaţi să fie cât mai mică.

ART. 7

Operatorul are următoarele obligaţii:

7.1. să respecte angajamentele asumate prin contractul de furnizare/prestare;

7.2. să respecte prevederile reglementărilor emise de autorităţile de reglementare competente şi de autorităţile administraţiei publice locale;

7.3. să respecte indicatorii de performanţă ai serviciului stabiliţi prin contractul de delegare a gestiunii sau prin hotărârea autorităţii administraţiei publice locale de dare în administrare;

7.4. să asigure continuitatea serviciului de alimentare cu apă la parametrii fizici şi calitativi prevăzuţi de legislaţia în vigoare;

7.5. să asigure funcţionarea reţelei de canalizare la parametrii proiectaţi;

7.6. să preia apele uzate la parametrii prevăzuţi de normativele în vigoare;

7.7. să efectueze analiza calitativă a apei furnizate;

7.8. să aducă la cunoştinţa utilizatorului, cu cel puţin 24 de ore înainte, orice întrerupere în furnizarea apei şi/sau în preluarea apelor uzate, în cazul unor lucrări de modernizare, reparaţii şi întreţinere planificate;

7.9. să ia măsuri pentru remedierea defecţiunilor apărute la instalaţiile sale. Constatarea defecţiunilor la reţeaua publică de apă şi de canalizare se efectuează în maximum 4 ore de la sesizare, intervenindu-se pentru limitarea pagubelor care se pot produce. Demararea lucrărilor pentru remedierea defecţiunilor constatate se va face în termen de maximum 48 de ore de la constatare. Odată cu demararea lucrărilor se va comunica utilizatorului durata intervenţiei. Depăşirea limitelor de timp prevăzute se poate face, în cazuri justificate, cu respectarea unui termen rezonabil;

7.10. pentru întreruperile din culpa operatorului în furnizarea apei şi/sau în preluarea apelor uzate care depăşesc limitele prevăzute în contract, operatorul va suporta despăgubirile datorate utilizatorului. Pentru întreruperile care depăşesc 24 de ore, operatorul este obligat să asigure, cu mijloace tehnice proprii, nevoile de apă ale utilizatorului care solicită o astfel de prestaţie;

7.11. să evacueze, pe cheltuiala sa, apa pătrunsă în curţi, case, subsoluri din cauza defecţiunilor la sistemul public de alimentare cu apă şi de canalizare; evacuarea apei nu exonerează operatorul de plata unor despăgubiri stabilite în condiţiile legii;

7.12. să exploateze, să întreţină, să repare şi să verifice contoarele instalate la branşamentul fiecărui utilizator. Verificarea periodică se face conform dispoziţiilor de metrologie în vigoare. Contoarele instalate la branşamentul fiecărui utilizator, defecte sau suspecte de înregistrări eronate, se demontează de operator şi se supun verificării în laboratorul metrologic autorizat. În cazul în care verificarea se face la cererea utilizatorului, în interiorul termenului de valabilitate a verificării metrologice, atunci cheltuielile de verificare, montare şi demontare vor fi suportate astfel: de către operator, dacă sesizarea a fost întemeiată (contorul a fost declarat „respins”); de către utilizator, dacă sesizarea s-a dovedit a fi neîntemeiată (contorul a fost declarat „admis”); 

7.13. să echipeze cu contoare branşamentele utilizatorului în punctul de delimitare a instalaţiilor, în termenele stabilite de consiliile locale în conformitate cu prevederile legale;

7.14. să schimbe contorul instalat la branşamentul utilizatorului, în cazul în care s-a constatat că este defect, în termen de maximum 5 zile calendaristice de la constatare;

7.15. să aducă la cunoştinţa utilizatorului modificările de tarif şi alte informaţii referitoare la facturare;

7.16. în cazul în care, cu ocazia citirii se constată deteriorarea contorului sau inundarea căminului de apometru, operatorul va lua măsurile necesare pentru remedierea deficienţelor constatate, inclusiv să solicite utilizatorului remedierea defecţiunilor la reţeaua interioară, în cazul în care inundarea căminului se datorează culpei acestuia; În toate cazurile în care deficienţele constatate sunt din culpa utilizatorului, cheltuielile de remediere îi revin acestuia;
7.17. să nu deterioreze bunurile utilizatorului şi să aducă părţile din construcţii legal executate, care aparţin utilizatorului, la starea lor iniţială, dacă au fost deteriorate din vina sa;

7.18. să acorde despăgubiri pentru daunele provocate de întreruperi în alimentare, ce au survenit din vina sa, conform prevederilor legale în vigoare;

7.19. să furnizeze utilizatorului informaţii privind istoricul consumului şi eventualele penalităţi plătite de acesta;

7.20. să anunţe utilizatorul în cazul în care este afectat de limitările sau întreruperile planificate în modul stabilit prin contract şi să comunice durata planificată pentru întreruperile necesare executării unor lucrări de întreţinere şi reparaţii;

7.21. să plătească toate daunele provocate utilizatorului din culpa sa, în special dacă:

a) nu anunţă utilizatorul din timp cu privire la limitările sau la întreruperile programate;

b) după întreruperea furnizării apei potabile nu reia furnizarea acesteia în maximum 5 zile lucrătoare după îndeplinirea condiţiilor de reluare a furnizării;

7.22. în cazul în care furnizarea/prestarea serviciului de alimentare cu apă şi de canalizare a fost întreruptă pentru neplată, reluarea acesteia se va face în termen de maximum 5 zile lucrătoare de la efectuarea plăţii; cheltuielile justificate aferente sistării, respectiv reluării furnizării/prestării serviciului se suportă de utilizator.

CAP. IV
Drepturile şi obligaţiile utilizatorului

ART. 8

Utilizatorul are următoarele drepturi:

8.1. să utilizeze liber şi nediscriminatoriu serviciul public de alimentare cu apă şi de canalizare în condiţiile prevăzute în contract;

8.2. să conteste facturile când constată diferenţe între consumul facturat şi cel realizat; În acest sens, utilizatorul se adresează operatorului în scris, în termen de 30 zile de la data emiterii facturii. În caz contrar, factura se consideră acceptată la plată.
8.3. să primească răspuns, în termen de maximum 30 de zile calendaristice, la sesizările adresate operatorului cu privire la neîndeplinirea unor obligaţii contractuale;

8.4.  să racordeze în condiţiile legii şi cu acordul scris al operatorului alţi consumatori pentru alimentarea acestora cu apă;

8.5. să solicite operatorului remedierea defecţiunilor şi a deranjamentelor survenite la instalaţiile de distribuţie sau la branşament;

8.6. să solicite în scris verificarea contoarelor instalate pe branşamentul propriu, defecte sau suspecte de înregistrări eronate, în condiţiile art. 7 pct. 7.12.

8.7.  să solicite şi să primească, în condiţiile legii, despăgubiri sau compensaţii pentru daunele provocate lor de către operator prin nerespectarea obligaţiilor contractuale asumate;

8.8.  să sesizeze autorităţilor administraţiei publice locale competente orice deficienţă constatată în furnizarea/prestarea serviciului de alimentare cu apă şi de canalizare şi să facă propuneri vizând înlăturarea acesteia, îmbunătăţirea activităţii şi creşterea calităţii serviciilor;

8.9.    să renunţe, în condiţiile legii, la serviciile contractate, După achitarea integrală a tuturor debitelor;
8.10.  să primească şi să utilizeze informaţii privind serviciile de utilităţi publice care îl vizează;

8.11. să se adreseze, individual sau colectiv, autorităţilor administraţiei publice locale sau centrale ori instanţelor judecătoreşti, în vederea prevenirii sau reparării unui prejudiciu direct sau indirect.

8.12. să i se solicite acordul în cazul în care datele personale sunt cedate către terţi
ART. 9

Utilizatorul are următoarele obligaţii:

9.1. să respecte normele de exploatare şi funcţionare a sistemelor de alimentare cu apă şi de canalizare prevăzute de legislaţia în vigoare;

9.2. să accepte limitarea cantitativă sau întreruperea temporară a furnizării/prestării serviciului pentru execuţia unor lucrări planificate, prevăzute în programele de reabilitare, extindere şi modernizare a infrastructurii tehnico-edilitare, precum și pentru execuția unor lucrări neplanificate, necesare reparării avariilor sistemului public de alimentare cu apă și de canalizare;

9.3. să respecte în punctul de descărcare în reţeaua de canalizare condiţiile de calitate a apelor, potrivit normelor şi normativelor în vigoare;

9.4. în cazul în care căminul de branşament şi/sau contorul de apă se află pe proprietatea utilizatorului, acesta va asigura integritatea sistemelor de măsurare, va asigura accesul operatorului la contor pentru efectuarea citirilor, verificărilor, precum şi pentru operaţiile de întreţinere şi de intervenţii;

9.5. să nu execute manevre la robinetul/vana de concesie. Izolarea instalaţiei interioare se va face prin manevrarea robinetului/vanei de după contor;

9.6. să nu folosească în instalaţia interioară pompe cu aspiraţie din reţeaua publică, direct sau prin branşamentul de apă;

9.7. să ia măsuri pentru prevenirea inundării subsolurilor, prin montarea de clapete de reţinere sau vane pe coloanele de scurgere din subsol;

9.8. să aducă la cunoştinţă operatorului, în termen de 15 zile lucrătoare, orice modificare a datelor sale de identificare şi a datelor de identificare a imobilului la care sunt prestate serviciile contractate, precum şi a adresei la care operatorul urmează să trimită facturile;

9.9. să asigure pentru apele uzate condiţiile de descărcare prevăzute de operator în avizul de branşare/racordare;

9.10. să asigure integritatea, întreţinerea şi repararea instalaţiilor interioare de apă şi de canalizare;

9.11. să solicite rezilierea contractului şi încetarea furnizării serviciului în termen de 15 zile de la înstrăinarea imobilului;

9.12. să nu construiască sau să amplaseze obiective în zona de protecţie sau care nu respectă distanţele de siguranţă faţă de construcţiile şi instalaţiile operatorului aferente activităţii de distribuţie, iar pe cele construite sau amplasate ilegal să le desfiinţeze;

9.13. să nu modifice instalaţiile de utilizare interioare aferente unui condominiu decât cu acordul operatorului.

9.14. să suporte orice reparaţii şi orice înlocuire de echipament de măsură în cazul deteriorării din vina utilizatorului, cum ar fi: inundare, incendiu, furt, intervenţie neautorizată, etc.
CAP. V
Stabilirea cantităţii de apă furnizată şi a celei evacuate în reţeaua de canalizare

ART. 10

(1) Data/perioada citirii contorului se comunică prin mass-media sau prin publicare pe pagina web a operatorului.
ART. 11
Stabilirea cantităţii de apă furnizată şi a celei evacuate în reţeaua publică de canalizare se va face astfel: 

I) Cantitatea de apă furnizată se stabileşte : 

(1) pe baza indicaţiilor contorului montat în căminul de branşament, în cazul branşamentelor care deservesc un singur utilizator; 

(2) pe baza indicaţiilor contoarelor de separări de consum, în cazul branşamentelor care deservesc condominii în care toţi beneficiarii de servicii din condominiu şi-au executat separări de consum; 

(3) pe baza indicaţiilor contoarelor de branşament şi a celor de separări de consum, în cazul branşamentelor care deservesc condominii în care doar o parte din beneficiarii de servicii din condominiu şi-au executat separări de consum; în această situaţie cantităţile de apă facturate se stabilesc astfel: 

a) pe baza indicaţiilor contoarelor de separări de consum, pentru cei care şi-au executat separări de consum; 

b) pe baza diferenţei dintre cantitatea înregistrată pe contorul de branşament şi suma cantităţilor înregistrate pe contoarelor de separări de consum, pentru cei care nu şi-au executat separări de consum şi pentru care se încheie un singur contract cu operatorul, până la finalizarea lucrărilor de mutare a contorului de branşament pe distribuitor 

c) pe baza cantităţii înregistrate de contorul de branşament montat pe distribuitor, pentru cei care nu şi-au executat separări de consum, şi pentru care se încheie un singur contract cu operatorul. 

(4) În cazurile 1, 2 şi 3, operatorul asigură citirea contoarelor periodic, cel puțin o dată la patru luni. În perioada cuprinsă între două citiri consecutive, facturarea lunară a consumului se poate face: 

a) în baza indexului comunicat de către utilizator; 

b) estimativ, pe baza mediei consumului facturat in ultimele trei luni, urmând ca în cea de-a patra lună, prin citirea de către operator a contorului de branşament/separare de consum să se facă regularizarea, dacă este cazul. 

(5) În cazurile 1, 2 şi 3, dacă utilizatorii sunt dotaţi cu echipamente de monitorizare a consumurilor, cantităţile de apă facturate lunar se stabilesc estimativ pe baza indicaţiilor integratorului care înregistrează impulsurile de volum transmise de la contorul de branşament. Periodic, o dată la patru luni, se va face şi citirea contorului de branşament, pentru efectuarea unor eventuale regularizări, dacă este cazul. 

(6) La citirea contorului de branşament/separare de consum, se va consemna indexul contorului în fişa de evidenţă a utilizatorului, care poate fi semnată de utilizator. În cazul în care din motive obiective operatorul nu are acces pentru citirea contorului, facturarea se va face estimativ până la crearea condiţiilor de citire a contorului de branşament/ separare de consum.
II. Cantitatea de apă preluată în reţeaua publică de canalizare se stabileşte: 
(1) A) pe baza contorului de racord montat pe evacuarea în sistemul public de canalizare având caracteristicile prevăzute în anexa nr. 1; 

B) în cazul în care nu există contor de racord: 

1) 100% din volumul de apă potabilă facturat, pentru utilizatorii casnici, instituţii şi operatorii economici care nu înglobează apa în produsul finit;

2) egală cu cantitatea de apă consumată, din care se scade cantitatea de apă rămasă înglobată în produsul finit, stabilită conform breviarului de calcul anexat la contract, pentru operatorii economici care înglobează apa în produsul finit; 

3) 100% din cantitatea înregistrată de contorul montat pe sursa proprie, având caracteristicile prevăzute în anexa nr. 1; 

4) 100% din volumul de apă stabilit în sistem pauşal pentru apa provenită din sursă proprie pentru utilizatorii casnici în cauză;

C) Pentru utilizatorii care evacuează în reţeaua publică de canalizare ape uzate termic, 100% din cantitatea de apă citită pe contorul montat pe branşamentul de apă geotermală având caracteristicile prevăzute în anexa nr.1. 

● În cazul contoarelor montate pe surse proprii şi a contoarelor montate pe branşamentele de apă geotermală, operatorul asigură citirea contoarelor periodic, o dată la patru luni. 

În perioada cuprinsă între două citiri consecutive, facturarea lunară a consumului se poate face: 

- în baza indexului comunicat de către utilizator; 

- estimativ, pe baza mediei consumului facturat in ultimele trei luni, urmând ca în cea de-a patra lună, prin citirea de către operator a contorului să se facă regularizarea, dacă este cazul. 

● La citirea contoarelor de racord, a contoarelor montate pe surse proprii şi a contoarelor montate pe branşamentele de apă geotermală, se va consemna indexul contorului într-un proces verbal sau în fişa de evidenţă a utilizatorului. 

(2) În situaţia în care se constată existenţa unei avarii pe reţeaua interioară a utilizatorului în urma căreia apa s-a scurs în sol fără a fi preluată de sistemul de canalizare, se va încheia un act de constatare semnat de reprezentanţii împuterniciţi ai ambelor părţi. Cantitatea de apă uzată facturată se va determina ca fiind media cantităţilor facturate la canal în ultimele 3 luni anterioare avariei. 
Art. 12. (1) În cazurile în care contoarele de branşament/separare de consum sunt defecte, sau sunt demontate în vederea verificării metrologice, calculul consumului de apă pentru perioada cuprinsă de la data ultimei citiri înaintea demontării/constatării defecţiunii până la data montării unui contor funcţional şi verificat metrologic - se face pe baza mediei zilnice stabilită pentru perioada cuprinsă între două citiri consecutive ale contorului de branşament/separare de consum, citiri effectuate în perioada în care contorul a funcţionat normal.
(2) În cazurile în care contoarele de branşament/separare de consum sunt defecte din vina utilizatorului sau utilizatorul aduce orice fel de modificări la schema de montaj a echipamentului de măsură care stă la baza facturării, cantitatea facturată pentru perioada cuprinsă între ultima citire dinaintea constatării deficienţei şi până la remedierea acesteia, va fi determinată în baza criteriilor tehnice privind stabilirea cantităţilor de apă în sistem pauşal, astfel cum sunt stabilite conform normativelor în vigoare, la care se adaugă, separat, cheltuielile justificate aferente înlocuirii acestuia.
(3) În situaţiile în care contorul de facturare a fost declarat „respins” la verificarea metrologică, recalcularea facturii contestate se face pe baza mediei zilnice stabilită pentru perioada cuprinsă între două citiri consecutive ale contorului debranşament / separare de consum, citiri efectuate în perioada în care contorul a funcţionat normal. Recalcularea consumului se va face începând cu factura anterioară datei depunerii reclamaţiei.
(4) La schimbarea contorului în vederea reparării sau verificării metrologice periodice, operatorul are obligaţia de a anunţa titularii contractelor de furnizare/prestare a serviciului de alimentare cu apă şi de canalizare despre operaţiunea respectivă, cu cel puţin 24 de ore înainte de ora la care este programată acţiunea şi vor completa un document în care sunt trecute cel puţin:
a) datele de identificare ale operatorului;
b) datele de identificare ale utilizatorului;
c) datele de identificare şi indexul contorului existent;
d) datele de identificare ale sigiliului existent;
e) datele de identificare şi indexul contorului ce se montează;
f) seria sigiliului cu serie unică de identificare;
g) datele de identificare a persoanei care a realizat înlocuirea.
(5) În cazul echipamentelor de măsurare care nu sunt în patrimoniul operatorului, dar care servesc la calculul facturilor de apă şi de canalizare, operatorul are dreptul să someze utilizatorul în vederea verificării sau înlocuirii ori de câte ori consideră că este cazul, utilizatorul fiind obligat să dea curs somaţiei. În cazul în care nu se dă curs solicitării operatorului, acesta are dreptul să sisteze prestatia.
CAP. VI
Tarife, facturare şi modalităţi de plată
ART. 13

(1) Operatorul serviciilor publice de alimentare cu apă şi de canalizare va practica preţurile şi tarifele aprobate potrivit prevederilor legale în vigoare, consemnate în anexa nr.3 la prezentul contract.
(2) Modificarea preţurilor şi tarifelor va fi adusă la cunoştinţa utilizatorului, cu minimum 15 zile înaintea începerii perioadei de facturare la noul preţ.
ART. 14

(1) Facturarea se face lunar, în baza preţurilor şi tarifelor aprobate şi a cantităţilor efective determinate sau estimate potrivit prevederilor contractuale.

(2) În cazul facturării unor cantităţi estimate, regularizarea consumului se realizează de cel puțin 3 ori pe an.

(3) Factura va cuprinde elementele de identificare ale fiecărui punct de consum, cantităţile facturate, preţul/tariful aplicat, inclusiv baza legală, cantitatea de apă ce ar reveni în sistem pauşal utilizatorilor în cauză.

ART. 15

(1) Factura pentru furnizarea serviciului de alimentare cu apă şi de canalizare se emite în ultima zi din lună, sau cel mai târziu până la data de 10 a lunii următoare celei în care prestaţia a fost efectuată. Utilizatorii sunt obligaţi să achite facturile reprezentând contravaloarea serviciului de care au beneficiat, în termenul de scadenţă de 15 zile de la data emiterii facturilor; data emiterii facturii şi termenul de scadenţă se înscriu pe factură.

(2) Neachitarea facturii în termen de 30 zile de la data scadenţei atrage după sine penalităţi de întârziere, după cum urmează:

a) penalităţile sunt egale cu nivelul dobânzii datorate pentru neplata la termen a obligaţiilor bugetare, stabilite conform reglementărilor legale în vigoare;

b) penalităţile se datorează începând cu prima zi după data scadenţei;

c) valoarea totală a penalităţilor nu poate depăşi cuantumul debitului şi se constituie venit al operatorului.

(3) Nerespectarea de către utilizatori a condiţiilor calitative şi cantitative de descărcare a apelor uzate în sistemele publice de canalizare, stabilite prin acordurile de preluare şi avizele de racordare eliberate de operator potrivit reglementărilor legale în vigoare, conduce la retragerea acestora şi la plata unor penalităţi şi despăgubiri pentru daunele provocate.

ART. 16

Facturile pot fi ridicate de la adresa operatorului sau se transmit de operator la adresa utilizatorului, prevăzut la art. 1 din prezentul contract.

ART. 17

Utilizatorul poate efectua plata serviciilor prestate prin următoarele modalităţi:
a) în numerar, la casieria operatorului;

b) cu filă CEC;

c) cu ordin de plată;

d) prin internet;
e) alte instrumente de plată convenite de părţi.

ART. 18

(1) În cazul în care pe documentul de plată nu se menţionează obiectul plăţii, se consideră achitate facturile în ordine cronologică.

(2) În funcţie de modalitatea de plată, aceasta se consideră efectuată, după caz, la una dintre următoarele date:

a) data certificării plăţii de către unitatea bancară a utilizatorului pentru ordinele de plată;

b) data certificată de operator pentru filele cec sau celelalte instrumente de plată legale;

c) data înscrisă pe chitanţa emisă de casieria operatorului.

ART. 19

În cazul în care se constată că utilizatorul la care anterior a fost sistată furnizarea apei potabile a beneficiat de furnizarea/prestarea serviciului de alimentare cu apă şi de canalizare fără acordul operatorului, se va proceda la facturarea acestora începând cu data de la care există dovada că a beneficiat de serviciu.

CAP. VII
Răspunderea contractuală

ART. 20

(1) Pentru neexecutarea în tot sau în parte a obligaţiilor contractuale prevăzute în prezentul contract părţile răspund conform prevederilor legale.

(2) Părţile contractante pot include şi daune-interese pentru neexecutarea totală sau parţială a contractului, sub forma daunelor moratorii sau compensatorii.

ART. 21

Refuzul total sau parţial al utilizatorului de a plăti o factură emisă de operator va fi comunicat acestuia prin adresă scrisă care va conţine şi motivul refuzului, în termen de 10 zile de la data primirii facturii. Reclamaţiile ulterioare efectuării plăţii facturilor se conciliază între părţi în termen de 10 zile lucrătoare de la data formulării scrise a pretenţiilor de către utilizator. În cazul în care, ca urmare a unor recalculări conciliate între părţi, se reduce nivelul consumului facturat, nu se percep penalităţi.

ART. 22

În cazul în care, ca urmare a unor recalculări ale consumului, se reduce nivelul consumului facturat, nu se vor încasa penalităţi.

ART. 23

(1) În cazul apariţiei unor situaţii de forţă majoră partea care o invocă este exonerată de răspundere în condiţiile legii.

(2) Partea care invocă forţa majoră este obligată să notifice celeilalte părţi, în termenul de 48 de ore, despre producerea evenimentului, apreciind perioada în care urmările ei încetează, cu confirmarea autorităţilor competente de la locul producerii evenimentului, şi să ia toate măsurile posibile în vederea limitării consecinţelor lui.

CAP. VIII
Litigii
ART. 24

Părţile convin ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

ART. 25

În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti române competente.

ART. 26

În toate problemele care nu sunt prevăzute în prezentul contract părţile se supun prevederilor legislaţiei specifice în vigoare, ale Codului civil, Codului comercial şi ale altor acte normative incidente.

ART. 27

Prezentul contract se poate modifica cu acordul părţilor, prin acte adiţionale.

ART. 28

Anexele nr. 1, 2 , 3 si 4 fac parte integrantă din prezentul contract.

ART. 29

Prezentul contract a fost încheiat în două exemplare, câte unul pentru fiecare parte şi intră în vigoare la data semnării.

Operator,







Utilizator,
S.C. APA CANAL BORS S.R.L. 




Nume, prenume
Director General






___________________________________
SANYO ELISABETA CAROLINA




Semnătură___________________________
ANEXA 1 la contract

DELIMITAREA instalaţiilor de alimentare cu apă şi de canalizare

Nume/Prenume și Adresa utilizator

_________________________________________________________________________________________

A.  Adresa condominiului/ spatiului la care se furnizează/prestează serviciul de alimentare cu apă şi de canalizare, precum şi modul de alimentare

	Nr.

Crt.
	Adresă branşament
	Alimentare

apă din reţea
	Alimentare

apă din SP
	Racord de canalizare

	1
	
	
	
	

	2


	
	
	
	

	3


	
	
	
	



B.    Caracteristicile contorului/ contoarelor de branşament/separare consum sunt:

	Nr.

Crt.
	Tip contor
	Serie contor
	Clasa de precizie
	Termen scadent

verif. metrologice
	Data 

montării
	Index contor

	1


	
	
	
	
	
	

	2


	
	
	
	
	
	

	3


	
	
	
	
	
	



C.     Numărul persoanelor deservite la adresa de branșament, fără contor
:      ________       persoane


D.     Caracteristicile contorului/contoarelor montat/montate pe sursa proprie sunt:

	Nr.

Crt.
	Tip contor
	Serie contor
	Clasa de precizie
	Termen scadent

verif. metrologice
	Data 

montării
	Index contor

	1


	
	
	
	
	
	



E.     Caracteristicile contorului/contoarelor montat/montate pe branşamentul de apă geotermală:
	Nr.

Crt.
	Tip contor
	Serie contor
	Clasa de precizie
	Termen scadent

verif. metrologice
	Data 

montării
	Index contor

	1


	
	
	
	
	
	




Operator,






Utilizator,

S.C. APA CANAL BORS S.R.L. 














Semnătură

ANEXA 2

la contract
CONDIŢII DE CALITATE ŞI LEGISLAŢIA APLICABILĂ

Presiunea apei asigurată în punctul de branșare este de 1,5 atm.

Debitul de apă minim asigurat este de 0,019 l/s şi de 1,68 mc/zi.

Gradul de asigurare în furnizare a alimentării cu apă este de 85%/lună.

Gradul de asigurare în furnizare a serviciului de canalizare este de 85%/lună.
Operatorul va livra apă potabilă la parametrii de calitate prevăzuţi în Legea nr. 96/2024 pentru aprobarea Ordonanţei Guvernului nr. 7/2023 privind calitatea apei destinate consumului uman, in vigoare de la 18 aprilie 2024, Publicat în Monitorul Oficial, Partea I nr. 351 din 15 aprilie 2024.
Operatorul va prelua în reţeaua publică de canalizare cantităţile de ape uzate la parametrii stabiliţi conform HG nr. 188/2002- Normativ NTPA 002/2002.
Legislaţia şi normele tehnice aplicabile serviciului de alimentare cu apă şi de canalizare pentru care se încheie contractul este:

_______________________________________________________________________________________

Nr.
Indicativul actului

 Denumirea actului

crt.
normativ sau tehnic*1)

 normativ sau tehnic

_______________________________________________________________________________________

  1.
Legea nr. 51/2006
              Legea serviciilor comunitare de utilități publice

_______________________________________________________________________________________

  2.
Legea nr. 241/2006

 Legea serviciului de alimentare cu apă și de canalizare

_______________________________________________________________________________________

  3.
Legea nr. 96/2024                       Legea privind calitatea apei potabile pentru aprobarea 

              Ordonanţei Guvernului nr. 7/2023
_______________________________________________________________________________________

  4.
Hotararea 971/2023

 Hotarare privind Normele de supraveghere, monitorizare 
 şi inspecţie sanitară a calităţii apei potabile

_______________________________________________________________________________________
 5.         HG nr. 188/2002            Normativul NTPA-002 privind condiţiile de evacuare a apelor 
             uzate în reţelele   de canalizare ale localităţilor şi direct în staţiile 
             de epurare din 28.02.2002 
*1) Legi, ordonanţe, ordonanţe de urgenţă, hotărâri ale Guvernului, ordine, normative, norme, standarde cu modificari si completari ulterioare.
Apele uzate acceptate la deversarea în reţelele publice a apelor uzate trebuie să îndeplinească următoarele condiţii minime:

________________________________________________________________________________

Nr.crt.  
Indicatorul                                 U.M.                         Valoarea maximă                   

________________________________________________________________________________

  1. 
temperatură                                grade C                        40

________________________________________________________________________________

  2. 
pH                                                                               6,5 - 8,5                        

________________________________________________________________________________

  3. 
Materii în suspensie                    mg/dm^3                      350                               

________________________________________________________________________________

  4. 
Substanţe extractibile cu

      
solvenţi organici                         mg/dm^3                      30                                 

________________________________________________________________________________

  5. 
Fenoli antrenabili cu vapori

      
de apă (C6H5OH)                       mg/dm^3                      30                                  

________________________________________________________________________________

  6. 
Detergenţi sintetici

              biodegradabili                             mg/dm^3                     25                                 

________________________________________________________________________________
ANEXA 3

la contract

Tarif servicii apa si canalizare
	Serviciul public de alimentare cu 
apa si de canalizare
	PRET/TARIF 
Lei/mc

	
	fara TVA
	

	APA POTABILA 
Pentru intreaga arie de operare – comuna Bors 
	4,96
	

	CANALIZARE 
Pentru intreaga arie de operare – comuna Bors
	6.38
	


Preturile / Tarifele sunt valabile incepand cu data de 01.05.2026.

Baza legala Pret / Tarif : Decizia nr. 50/08.04.2026 emisa de Autoritatea Nationala de Reglementare petru Serviciile Comunitare de Utilitati publice.
Preturile/Tarifele se ajusteaza anual cu respectarea:

- Legea serviciilor comunitare de utilități publice nr. 51/2006, republicată, cu modificările și completările ulterioare;

- Art. 35 alin. (4) din Legea serviciului de alimentare cu apă și de canalizare nr. 241/2006, republicată, cu modificările și completările ulterioare.
Operator,








Utilizator,

S.C. APA CANAL BORS S.R.L. 

Anexa 4. Declarație DE CONSIMȚĂMÂNT 

PRIVIND PRELUCRAREA DATELOR CU CARACTER PERSONAL

S.C. APA CANAL BORS S.R.L.  este operator local și furnizează serviciul de alimentare cu apă și de canalizare, în baza contractului de delegare nr. 557/31.01.2022,  încheiat cu Comuna Bors. Pentru desfășurarea acestei activități, datele cu caracter personal ale clienților noștri se află în baza noastră de date și sunt colectate, prelucrate și păstrate în conformitate cu Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.


În vederea asigurării unei informării corecte, vă aducem la cunoștință faptul că, Regulamentul conferă următoarele drepturi persoanelor cărora li se prelucrează datele cu caracter personal:

· dreptul de acces

· dreptul la rectificarea datelor

· dreptul la ștergerea datelor (,,dreptul de a fi uitat”)

· dreptul  la restricționarea  prelucrării

· dreptul la portabilitatea datelor 

· dreptul la opoziție 

· drepturi cu privire la procesul decizional individual automatizat, inclusiv crearea de profiluri

· dreptul la retragerea consimțământului în cazul prelucrării în scop de informare sau promovare 

· dreptul de a depune o plângere în fața unei autorități de supraveghere a prelucrării datelor cu caracter personal

· dreptul la o cale de atac judiciară 

· dreptul de a fi notificat de către operator


Datele cu caracter personal, furnizate de dvs., referitoare la:

1. nume și prenume, adresă, cod numeric personal, seria și numărul actului de identitate, numele, prenumele și datele de identificare ale reprezentantului legal (dacă este cazul), sunt obligatorii în scopul  încheierii și executării contractului de furnizare / prestare a serviciului public de alimentare cu apă și de canalizare, potrivit Legii nr. 241 / 2006 a serviciului public de alimentare cu apă și de canalizare, cu modificările și completările ulterioare, a îndeplinirii drepturilor și obligațiilor legale rezultate din contract sau prevăzute de alte acte normative aplicabile.

Subsemnatul/a ________________________________domiciliat/ă în localitatea____________________str.__________

nr. _______bl.____ sc.____ ap.____judet ______, CNP _______________, CI seria____.nr.______________ sunt de acord ca datele mele cu  caracter personal prezentate mai sus să fie prelucrate de operator, potrivit legislației în vigoare*.

2. număr de telefon, adresa de poștă electronică (e-mail), adresa de expediere a facturilor și a corespondenței sunt utilizate în activități ce decurg din executarea prezentul contract și facilitează prestarea următoarelor servicii, dar fără a se limita la: emiterea facturilor, purtarea de corespondență (sms, poștă electronică), expedierea de înștiințări, contactare, efectuarea de verificări în legătură cu serviciile prestate, citirea ori schimbarea instrumentelor de măsură, efectuarea de recepții a lucrărilor de branșare la rețeaua de alimentare cu apă, racordarea la rețeaua de canalizare, individualizarea (separarea) consumului de apă, etc.

Subsemnatul/a ____________________________, având  telefon___________________e-mail____________________ sunt de acord ca datele mele cu caracter personal de mai sus să fie prelucrate de operator, potrivit legislației în vigoare*.
Fără accesul la aceste date, comunicarea dintre operator și dvs., în calitate de utilizator, nu va putea fi realizată la modul optim și în timp util.
Subsemnatul/Subsemnata, _______________________________________am luat la cunoștință că datele mele cu caracter personal sunt colectate, prelucrate și păstrate de către S.C. APA CANAL BORS S.R.L. , în conformitate cu prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.

Deasemenea, declar pe propria răspundere că îmi dau acordul cu privire la colectarea, prelucrarea și păstrarea datelor mele cu caracter personal în vederea întocmirii, operării, arhivării de contracte, acte adiționale, facturi, avize și alte documente ce derivă din acestea, și sunt necesare desfășurării activității societății S.C. APA CANAL BORS S.R.L., iar aceste date corespund realității.


Data:
____________________



Semnătura:___________________________

1

